રમાબાઈ કોલોની નરસંહાર પર બનેલી એક જાણીતી ડોક્યુમેન્ટરી ફિલ્મ પર આજે વાત કરીએ. આ ફિલ્મ શરુ એક પૂતળાંથી થાય છે અને ખતમ પણ એક પૂતળાંથી થાય છે. બે પૂતળાંની વાત વચ્ચે 10 વત્તા એક એટલે કે 11 મૃતદેહ, લાખો લોકોની લાગણીઓ, એક મોટા સમાજનું સહિયારુ દુ:ખ અને 14 વર્ષ દરમિયાન જનમાનસમાં આવેલી વિસ્મૃતિમાં દફન બલિદાનની વાત છે. જાણીતા ડોક્યુમેન્ટરી ફિલ્મ મેકર આનંદ પટવર્ધનની ‘જય ભીમ કોમરેડ' 2011માં રીલીઝ થઈ હતી પણ તેને બનતાં 14 વર્ષ લાગ્યા હતાં.